**CSANÁDPALOTA VÁROS ÖNKORMÁNYZAT**

**KÉPVISELŐ-TESTÜLETÉNEK**

**18/2018. (VIII. 29.)**

**önkormányzati rendelete**

**a talajterhelési díjról szóló 5/2016. (II. 29.) önkormányzati rendelet módosításáról**

**Záradék:**

A rendelet megalkotás napja: 2018. augusztus 28.

A rendelet kihirdetve: 2018. augusztus 29.

A rendelet hatályba lép: 2018. augusztus 30.

 dr. Juhász László

 jegyző

Csanádpalota Város Önkormányzatának Képviselő-testülete a környezetterhelési díjról szóló 2003. évi LXXXIX. törvény 21/A. § (2) bekezdésében, illetve a 26. § (4) bekezdésében kapott felhatalmazás alapján az Alaptörvény 32. cikk (1) bekezdés a) pontjában és a környezetterhelési díjról szóló 2003. évi LXXXIX. törvény 24. §-ában meghatározott feladatkörében eljárva a Csanádpalota Város Önkormányzati Képviselő-testületének a talajterhelési díjról szóló 5/2016. (II. 29.)számú rendelete (továbbiakban Rendelet) módosításáról a következőket rendeli:

1. §

A Rendelet) 7. § helyébe az alábbi rendelkezés lép:

*„(1) Mentes a talajterhelési díj megfizetése alól:*

1. *a kibocsájtó a közszolgáltató által igazolt, külön órával (főmérő vagy almérő) mért kerti csapon keletkezett vízfogyasztása után,*

*b) az a természetes és jogi személy, akinek az ingatlanán lakóépület, építmény nincs és a vízellátást kerti csap, illetve kút biztosítja,*

*c) az a kibocsájtó, akinek lakásában nincs rendeltetésszerű használatra alkalmas fürdőszoba, vízöblítéses WC;*

*d) az a kibocsájtó éves szinten 15 m3 vízmennyiségig, akinek a tulajdonában/használatában lévő ingatlanán életvitelszerűen nem laknak és oda a népességnyilvántartási adatok alapján senki nincs bejelentkezve, a vízfogyasztás állattartás céljából, vagy locsolás miatt keletkezik.*

*(2) A kibocsátó az 1) bekezdésben meghatározott talajterhelési díjmentességre való jogosultságát a 2. melléklet szerinti nyomtatványon benyújtott nyilatkozattal és két tanú által igazolva nyilatkozik.*

*(3) A talajterhelési díj bevallási kötelezettség alól mentesül a közszolgáltató igazolása alapján a tárgyévben vízfogyasztással nem rendelkező kibocsátó.*

*(4) Különös méltánylást érdemlő esetben a kibocsátó kérelmére a tárgyévben a jegyző a talajterhelési díj megfizetésére legfeljebb 50 %-os díjkedvezményt állapíthat meg.*

*Különös méltánylást érdemlő esetnek minősül például a családjában bekövetkezett haláleset, a háztartásában bekövetkezett elemi kár stb., melyet iratokkal kell igazolni.*

*(5) A kibocsátó a tárgyévre vonatkozóan, a talajterhelési díj megfizetése alól kérelmére 50%-os díjkedvezményben részesül az alábbi feltételek fennállása esetén:*

*a) családban élő esetén a háztartás egy főre jutó nettó átlagos havi jövedelme tárgyévben**nem haladja meg az* *öregségi nyugdíj mindenkori legkisebb összegének (továbbiakban nyugdíjminimum) 200%-át,*

*b) egyedülálló esetén a nyugdíjminimum 250%-át.*

*(6) A kibocsátó a tárgyévre vonatkozóan, a talajterhelési díj megfizetésekor 70%-os díjkedvezményben részesül, amennyiben az ingatlanban lakóhellyel vagy tartózkodási hellyel rendelkezik és az alábbi feltételek valamelyike fennáll vonatkozásában:*

*a) családban élő esetén a háztartás egy főre jutó nettó átlagos havi jövedelme tárgyévben nem haladja meg a nyugdíjminimum 150%-át,*

*b) egyedülálló esetén a nyugdíjminimum 200%-át.*

*(7) A kibocsátó a (5) – (6) bekezdésekben meghatározott talajterhelési díjkedvezményre való jogosultságát a 3.-4. melléklet szerinti nyilatkozattal, a csatolandó dokumentumokkal igazolva, a bevallással egyidejűleg érvényesíti.”*

* + - 1. §

A Rendelet 2. mellékletét képezi e rendelet 1. melléklete.

* + - 1. §

A Rendelet 3. mellékletét képezi e rendelet 2. melléklete.

* + - 1. §

A Rendelet 4. mellékletét képezi e rendelet 3. melléklete.

* + - 1. §
1. A rendelet a kihirdetését követő napon lép hatályba, azzal, hogy rendelkezéseit a folyamatban lévő ügyekre is alkalmazni kell.
2. A rendelet 7. § (1) bekezdés c) pontja 2018. december 31. napján hatályát veszti.

Csanádpalota, 2018. augusztus 29.

Nyergesné Kovács Erzsébet dr. Juhász László

 polgármester jegyző

Záradék:

A rendelet hirdetőtáblán történő kifüggesztéssel 2018. augusztus 29. napján kihirdetve.

 dr. Juhász László

 jegyző